Fakultet for landskap og samfunn

**Fakultet for landskap og samfunn** (LANDSAM) ved Norges miljø- og biovitenskapelige universitet (NMBU) består av noen av Norges største fagmiljøer innen by- og regionplanlegging, landskapsarkitektur, eiendomsfag og internasjonale miljø- og utviklingsstudier. Fakultetets fem institutter tilbyr bachelor-, master- og doktorgradsutdanninger.

## Historie
Fakultet for landskaps og samfunn (LANDSAM) ved NMBU ble opprettet i 2017. Tidligere bestod Fakultet for samfunnsvitenskap av Institutt for landskapsplanlegging (ILP) og Handelshøyskolen. Senere ble Handelshøyskolen et eget fakultet og ILP gikk inn under det nye fakultetet LANDSAM sammen med Institutt for internasjonale miljø- og utviklingsstudier (Noragric).

Opprettelsen av fakultetet var en del av en større omorganisering av universitet. Fakultetet består av fem institutter: by- og regionalplanlegging, landskapsarkitektur, folkehelsevitenskap, eiendom og juss, internasjonale miljø og utviklingsstudier. 

Som fagområde ved NMBU ble by- og regionplanlegging etablert etter at Norge fikk sin første landsdekkende bygningslov 1. januar 1966. Fagområdet ble først etablert som arealplanlegging i 1968, men skiftet navn til by- og regionplanlegging i 2007. Dette er det største fagmiljøet i Norge i planlegging.

Eiendomsfag ble etablert som fag i Norge allerede i 1897 under navnet utskifting. Hensikten var å bedre landbrukseiendommer slik at landbruket kunne moderniseres. Navnet ble senere endret til jordskifte. Fra 2006 ble fagområdet utvidet til også å omfatte eiendomsutvikling. Det er landets større eiendomsfaglige miljø som også har et stort jusmiljø tilknyttet eiendomsfag.

Landskapsarkitektur ble etablert i 1919 en av verdens eldste utdanninger innen landskapsarkitektur. Fra 2007 ble landskapsingeniører opprettet som nytt fagområde tilknyttet landskapsarkitektur. Det er tilknyttet en egen kunstnergruppe til landskapsarkitektur. NMBU har Europas eldste utdanning i landskapsarkitektur og det største i Norge. 

Folkehelsevitenskap etablerte et nytt studieprogram i 2017. I løpet av disse ti årene har studieprogrammet blitt en av de store utdanningene innen folkehelse i Norge. Fagområdet tar utgangspunkt i kjernekompetansene for folkehelse internasjonalt, samtidig som at det ligger tett opp mot nasjonale mål for folkehelse, og spesielt folkehelseloven.

Internasjonale miljø- og utviklingsstudier, Noragric, ble etablert i 1986 som et senter ved Norges landbrukshøgskole (NLH). Fagmiljøet inkluderer også feltet Internasjonale relasjoner. Fagmiljøet er har en sterk internasjonal posisjon og er et av landets største miljøer i globale studier. Den 1. februar 2005 gikk Noragric over til å bli Institutt for internasjonale miljø- og utviklingsstudier ved Universitetet for miljø- og biovitenskap (UMB), som fra 1. januar 2014 endret navn til Norges miljø-og biovitenskapelige universitet (NMBU) etter sammenslåing med Norges veterinærhøgskole (NVH). 

## Institutter
Fakultet har fem institutter:
* Institutt for folkehelsevitenskap
* Institutt for internasjonale miljø- og utviklingsstudier, Noragric
* Institutt for eiendom og juss
: Instituttet arbeider med eiendomsregistrering, verdsetting, jordskifte, ekspropriasjon og de juridiske sidene av eiendom og fysisk planlegging.
: Instituttet bedriver utdanning og forskning i form av en 5‐årig mastergrad i eiendom, en 2‐årig mastergrad i eiendomsutvikling
* Institutt for by- og regionplanlegging
* Institutt for landskapsarkitektur

## Studietilbud
Fakultetets fem institutter som tilbyr følgende bachelor-, master- og doktorgradsutdanninger: 

;Bachelor
* Landskapsingeniør
* International Environment and Development Studies

;Master
* By - og regionplanlegging (5-årig)
* Landskapsarkitektur (5-årig)
* Eiendom (5-årig)
* Eiendomsutvikling (2-årig)
* Folkehelsevitenskap (2-årig)

* International Relations (2-årig)
* International Development Studies (2-årig)
* International Environment Studies (2-årig)

;PhD
* International Environment and Development Studies
* Society, Development and Planning

## Bygning og fasiliteter
Fakultetet er lokalisert på Campus Ås.

## Alumni og ansatte
* Eva Irene Falleth
* Hans Sevatdal
* Erik Langdalen
* Daniel Rogstad
* Morten Edvardsen
* Karsten Jørgensen
* Erling Berge
*Sigmund Asmervik

## Eksterne lenker
* Fakultet for landskap og samfunn (LANDSAM)
* Instiutt for eiendom og juss 
* Instiutt for by- og regionplanlegging
* Instiutt for miljø- og utvikingsstudier
* Instiutt for folkehelse
* Institutt for landskapsarkitektur
* Arkitektur og historie på Ås
* Norges miljø- og biovitenskapelige universitet (NMBU)